מילוש וויאניץ'

מִילוֹש ווּיָאנִיץ' (סרבית: Милош Вујанић; נולד ב-13 בנובמבר 1980 בלוזניצה, סרביה,  יוגוסלביה) הוא כדורסלן עבר סרבי ששיחק בעמדת הרכז. גובהו 1.90 מטר.

גדל בקבוצת הכוכב האדום בלגרד שלשורות קבוצת הבוגרים שלה עלה לבוגרים בעונת 1999. לאחר שלוש עונות עבר לקבוצת פרטיזן בלגרד, בשורותיה הצטיין והוביל את קלעי היורוליג בממוצע למשחק בעונת 2003. בדראפט בשנת 2002 הוא נבחר על ידי הניו יורק ניקס בסיבוב הבחירות השני, בחירה מספר 36.

בעונה שלאחר מכן עבר לשנתיים לקבוצת פורטיטודו בולוניה האיטלקית, עימה זכה באליפות איטליה בעונתו האחרונה, אבל פציעה קשה בברך העיבה על המשך הקריירה שלו בקבוצה. וויאניץ'  עזב את הקבוצה ועבר לקבוצת ברצלונה הספרדית, שבה לא היווה גורם משמעותי עקב אותה פציעה, הוא חתם בדינמו מוסקבה לאחר שעבר אליה עד לסיום העונה  מפנאתינייקוס היוונית עימה זכה בתואר היורוליג בשנת 2007, אך לאחר עונה אחת ברוסיה עבר שוב מועדון, לאפס פילזן.

שחקן נבחרת סרביה, עימה שיחק בשתי אליפויות אירופה (2003, 2005), באולימפיאדת אתונה (2004) ובאליפות העולם (2006).

קישורים חיצוניים

כדורסלנים סרבים
כדורסלנים באולימפיאדת אתונה (2004)
כדורסלני פרטיזן בלגרד
כדורסלני הכוכב האדום בלגרד
כדורסלני פורטיטודו בולוניה
כדורסלני ברצלונה
כדורסלני פנאתינאיקוס
כדורסלני דינמו מוסקבה
כדורסלני אנאדולו אפס
בחירות דראפט של ניו יורק ניקס
סרבים שנולדו ב-1980
סרביה ומונטנגרו: כדורסלנים אולימפיים